ILMUTUSRAAMAT AVANEB
"Ilmutusraamat avaneb" sarjas arutleb Paavo Järvineni asjatundjate rühm
Ilmutusraamatu prohveteeringute üle.
Selles 16'ndas osas on vaatluse all Ilmutusraamatu üheksas, kümnes
ja osaliselt ka üheteistkümnes peatükk,
mis algab sellega, et viies ingel puhub pasunat.
"...ma nägin tähe olevat kukkunud taevast ilmamaa peale.
Sellele anti sügavuse kaevu võti ning ta avas sügavuse kaevu
ja kaevust tõusis suitsu otsekui suurest ahjust,
ning päike ja õhk pimenesid kaevu suitsust.
Suitsust tulid ilmamaa peale rohutirtsud, ja neile anti meelevald,
nagu skorpionidel on meelevald ilmamaa peal.
Neile öeldi, et nad ei tohi teha kurja ilmamaa rohule
ega millelegi, mis haljendab, ega ühelegi puule,
vaid ainult inimestele, kellel ei ole Jumala pitserit otsaesisel."
Need asjad on üpriski sümboolse tähendusega.
Paljudest asjadest Ilmutusraamatus ei ole võimalik täit selgust saada.
Ega ei ole vajagi.
Peamine on mõista asju üldjoontes.
Aga näiteks, kui viies ingel puhub pasunat
"...ja avatakse sügavuse kaev
ja kaevust tõuseb suits otsekui suurest ahjust,
ning päike ja õhk pimenevad kaevu suitsust.
Suitsust tulid ilmamaa peale rohutirtsud, ja neile anti meelevald,
nagu skorpionidel on meelevald ilmamaa peal.
Neile öeldi, et nad ei tohi teha kurja ilmamaa rohule
ega millelegi, mis haljendab, ega ühelegi puule,
vaid ainult inimestele, kellel ei ole Jumala pitserit otsaesisel.
Selle kohta tekkib mitmesuguseid mõtteid.
Siin räägitakse kahest erinevast inimeste grupist:
nendest, kellel oli pitser ja kes olid juudid
ning nendest, kellel pitser puudus ja kes ei olnud juudid
ega ka mitte kristlastest usklikud.
See viitab sellele, et kogudus ei ole siis enam maa peal.
Kuid mis on see sügavuse kaev?
See on müstiline.
Kas sina, Juhani, rääkisid
Olavi Kokkoneni poolt kirjeldatud maa-alustest osakondadest?
Paistab nii, et maa all on erinevaid osakondi.
Sügavuse kaev,
mida algtekstide põhjal tuntakse nimega Abyss,
paistab olevat rüvedate vaimude ajutine karistus- ja kinnipidamiskoht.
Aga näiteks Tartaruseks nimetatakse kohta,
kus langenud inglid ootavad viimast kohust.
Gehenna on aga põrgu lõppaste.
Abyssist aga tulevad välja rohutirtsud,
kelle all vaevalt küll, et mõeldakse ehtsaid rohutirtse,
sest nende juhiks on Abyllon.
Sellest on juttu 11. peatükis.
"Nende kuningaks on sügavuse ingel,
kelle nimi on heebrea keeles Abaddon ja kreeka keeles Apollüon."
Ja on täiesti võimalik, et need rüvedad vaimud
päästetakse lõpuajal mingiks ajaks vabaks,
et piinata inimesi.
Neid inimesi, kes ei ole pitseriga märgitud.
Mitte juute ega kristlasi.
Nad piinavad neid viis kuud, aga ei surma neid.
Nende nuhtlus on nagu skorpionidel, kui nad salvavad.
"Neil päevil inimesed otsivad surma ega leia seda,
nad igatsevad surra, aga surm põgeneb nende eest."
Mõned seletavad seda nii,
et need viis kuud tähendavad viit aastat.
Vabandust, hoopiski nii, et üks päev tähendab ühte aastat.
Siis selle järgi tähendab viis kuud koguni 150. aastat.
Selle aja jookul ei sure keegi.
Panete tähele, kui võimatuna see tõlgendus tundub?
Tegemist on siiski sõnasõnaliselt 5-kuulise perioodiga,
mille jooksul kurjad vaimud inimesi piinavad.
"Ja rohutirtsud olid välimuselt sõjaks seatud hobuste sarnased,
neil olid pärjad peas otsekui kullast
ning nende palged olid nagu inimeste palged
ja juuksed nagu naiste juuksed ja nende hambad olid otsekui lõvidel.
Neil olid üll soomusrüüd otsekui raudrüüd
ning nende tiibade kahin oli otsekui kaarikute mürin,
kui palju hobuseid jookseb sõtta.
Ja neil olid sabad ja astlad nagu skorpionidel,
ning nende sabades oli meelevald teha inimestele kahju viis kuud.
Nende kuningas oli sügavuse ingel,
kelle nimi heebrea keeles on Abaddon
ja kreeka keeles Apollüon."
Siia on püütud sobitada nii tuumapomme, helikoptereid jne.
Kui aga tõesti oleks tegemist selle maailma sõjamasinatega,
näiteks helikopteritega,
siis kas asjad läheks sedamoodi, et keegi ei saaks surma?
Elukutselise sõdurina võin väita, et sõjas saavad paljud surma.
Siinkohal aga on tegemist inimeste piinamise- ja kiusamisega.
Kuid seda piirini, et nad ei sure.
See aga oleks võimatu,
kui me ei võtaks seda sõnasõnalise täideminekuna.
Ka tänapäeval vaevavad inimesi erinevad vaimud.
Põhjustavad hirmu, rahutust, unetust, haigusi ja muud sellist.
Aga nüüd me elame ju veel armuajas.
See saab niivõrd jõuline olema,
et inimesed lähevad hulluks kõikide nende vaimude mõjutustest.
Rohutirtsude kohta on olemas selgitus.
Piibel seletab selle ise lahti Õpetussõnade raamatus.
Õpetussõnad 30:27 ütleb: "Rohutirtsudel ei ole kuningat."
Ma sain usklikuks 1954. aastal
ja 50'ndatel oli veel neid "kõvasid" piiblitõlgendajaid.
Üks vana kirikuõpetaja, kes oli muidu oma töös hea, ütles:
"Rohutirtsud olid välimuselt sõjaks seatud hobuste sarnased,
neil olid pärjad peas otsekui kullast,
nende palged olid nagu inimeste palged
ja juuksed nagu naiste juuksed ja nende hambad olid otsekui lõvidel."
Ta võrdles neid lennukitega.
Edasi tuli helikopterite tõlgitsus.
Ta võrdles kopteri rootorit skorpioni sabaga.
Ei ole võimalik, et pommituslennukid ega helikopterid ei suuda tappa.
Siin aga ei leia inimesed surma, kuigi nad tahavad surra.
See ongi asja juures hirmsaim, kui mõelda,
mida need rüvedad vaimud tänapäevalgi korda saadavad.
See võimendub mitmekordselt, kui sügavuse kaev avatakse.
Nendest saavad tõelised inimkonna piinajad.
Peame mõistma, millise õudusega on tegemist.
Kogudusele mõeldes ei ole võimalik, et kogudus sel ajal veel maa peal on,
sest Issand ütleb, et: "Minu nimel ajavad nad välja kurje vaime."
Kui kogudus oleks selles ajas, siis Piibel oleks enesega vastuolus.
Aga nii ei saa ometi olla.
Inimesed nagu kerjaksid vaimsete jõudude esiletulekut.
Tavalistel telekanalitel esinevad meediumid ja sensitiivid.
Oleme tihti käinud Aafrikas ja Tais evangeeliumi kuulutamas.
Mulle meenus üks õpetaja Taimaalt, kes oli heal positsioonil.
Aga ta oli väga arg.
See johtus sellest, et ta ei saanud öösel rahu.
Ta pidi minema vaimudele ohverdama.
Kuigi ütlesin talle, et ta mõtleks,
kui ta läheb viima toitu isaisade vaimudele.
Need vaimud ei tule seda toitu sööma,
vaid koer tuleb ja sööb selle, kui jälgida.
Nad olid väga pelglikud
ja me nägime paljudes neist kurje vaime.
Me ajasime kurjad vaimud neist välja.
Nende hirmud kadusid.
Paranemine toimus peale seda, kui nad andsid oma elud Jeesusele.
Aamen.
Kui need sügavuse inglid välja lastakse
ja nad saavad kontrolli inimeste üle,
hakkab alles probleeme tekkima ja vaimne tervis kannatab selle all.
Selle tägajärjeks on ka vägivaldsete tegude kasv.
"Esimene häda on möödas,
ennäe, pärast seda tuleb veel kaks häda.
Kuues ingel puhus pasunat ning ma kuulsin üht häält
Jumala ees oleva kuldaltari neljast nurgast,
see hüüdis kuuendale inglile, kelle käes oli pasun:
Lase lahti need neli inglit,
kes on ahelais suure Eufrati jõe ääres!”
Siis päästeti valla need neli inglit, kes on valmistunud selleks tunniks
ja päevaks ja kuuks ja aastaks, et tappa kolmandik inimestest.
Ja sõjaväe ratsanike arv oli
kakskümmend tuhat korda kümme tuhat
- ma kuulsin nende arvu -,
ning nõnda ma nägin oma nägemuses hobuseid ja nendel istujaid.
Neil olid tulipunased ja sinised ja väävelkollased soomusrüüd
ning hobuste pead olid nagu lõvide pead
ning nende suust tuli välja tuld ja suitsu ja väävlit.
Nende kolme nuhtluse poolt tapeti kolmandik inimesi:
tule ja suitsu ja väävli läbi, mis tuli nende suust.
Hobuste meelevald oli nende suus ja nende sabades,
sest nende sabad olid madude sarnased,
neil olid pead ning nendega nad tegid kahju.
Aga inimesed, keda neis nuhtlustes ei tapetud,
ei parandanud meelt oma kätetööst,
et nad oleksid loobunud kummardamast kurje vaime
ning kuld- ja hõbe- ja vask- ja kivi- ja puujumalaid,
kes ei suuda näha ega kuulda ega kõndida.
Nad ei parandanud meelt oma mõrvadest ega oma nõidustest
ega oma hoorustest ega oma vargustest."
Maailmapoliitika keskpunktiks saab tulevikus ilmselt Eufrati piirkond.
Sest seal saab toimuma nelja ingli lahtipäästmine.
Saabub aeg, mil Iraak ja teda ümbritsevad maad
on kõige fookuses.
Siis ei teatud veel praegustest oludest.
Nad on valmis tapma kolmandiku inimestest -
see on tohutu määr.
See on saatana meelsus.
Ratsanike kohta oleme Olavi Kokkoneniga
erineval arvamusel.
Tema arvates on tegemist vaimsete jõududega,
minu arvates aga mateeriaga, sest nende suust tuli tuld ja väävlit.
Tegemist peab olema armeega, aga ma pole selles kindel.
Aga ma austan ka Olavi,
kui ühe targima Ilmutusraamatu õpetaja arvamust.
Väike erimeelsus ei sega meid.
Ratsanike hulk on tohutu, kui mõelda: 20 000 x 10 000,
ehk siis 200. miljonit.
Jumala poolel aga oli ingleid 101. miljonit
või oli see 110. miljonit.
Olukord maailmas on täna selline,
et raskuskese on koondunud Lähis-Itta.
Eufrati voogude piirkonnas otsustatatakse suuri asju.
Seejärel mõtlesin ma salmile 20.
"Aga inimesed, keda neis nuhtlustes ei tapetud,
ei parandanud meelt oma kätetööst."
See paneb sügavalt mõtlema ühe asja üle -
kui järelejäänud inimestest ei parandanud keegi meelt,
siis kas kogudus on veel maa peal?
Ei saa olla.
Ilmselt kasvab kurjade vaimude teenimine,
sest on öeldud:
"Nad ei loobunud kummardamast kurje vaime."
Arengusuunad on sellised.
Nad ei parandanud meelt oma mõrvadest ega oma nõidustest
ega oma hoorustest ega oma vargustest.
Mao on omal ajal kiidelnud,
et Hiina võib koguda kokku 200. miljonilise armee.
Teadmata sellest siin muidugi midagi.
Üheksandast peatükist saame sellise tervikpildi:
kõigepealt avatakse sügavuse kaev
ja kurjad vaimud lastakse välja inimkonna hulka.
Edasist kirjeldust on raske muuta selliselt,
et järsku oleks sügavuse kaevu vaimsete jõudude asemel
tegemist Hiina armeejõududega.
Ma ise mõtlen samamoodi nagu Olavi Kokkonen,
et need 200. miljonit ratsanikku on just nimelt deemonlikud jõud,
mis vabastatakse inimkonna sekka.
Sina, kes sa vaatad seda saadet, saad ka ise osaleda.
Helista vanal tuttaval numbril: 900 1777 (kuula sõnum lõpuni)
Kõne hind on 7 eurot.
Selle annetusega osaled
evangeeliumi rõõmusõnumi viimisel sinna, kuhu oma jalad ei vii.
Võid toetada saadete tegemist ka pangaülekande kaudu:
Saaja nimi: Taevas TV7
Swedbank EE052200221048388411 SEB EE441010220109461019
Info annetamise kohta on leitavl ka: http://www.tv7.ee/toetamine/
Väga tähtis on ohverdada evangeeliumi töösse
ja anda oma panus hingede pääste nimel.
TV7 on see kanal, mille kaudu tasub tuua oma ohvriand.
Ole õnnistatud Jeesuse nimel! Aamen.
Edasi ütleb 18. salm, et nende kolme nuhtluse poolt -
tule, suitsu ja väävli läbi, mis tuli nende suust,
tapeti kolmandik inimesi.
Ainuke mateeriat toetav argument minu tõlgendusele on,
et ratsanike näol on tegemist mateeriaga,
mitte pelgalt vaimsete olenditega.
Aga see õpetus ei ole siiski kivisse raiutud.
Kindlasti jääb sellesse teooriasse mõningaid lünki,
millel ei ole mõtet siiski kauem peatuda.
Mida me ei tea, seda ei hakka ka leiutama.
On levinud arvamus,
et need kurjad vaimud lähevad maa kuningate juurde
valmistama neid ette sõjaks.
Olen arvamusel,
et need kurjad vaimud saavutavadki selle eesmärgi.
See tegevus saab hoo sisse vihakarikate ajal ehk suurel vihaajal.
Minu eestpalved sisaldavad palveid tagakiusatud kristlaste eest
ja et Jumal teeks tühjaks
kommunistlike ja teiste jõudude püüdlused
takistada evangeeliumi kuulutamist.
Mainides mõnda nende hulgast: moslemid, Hamas, ISIS.
Seal ongi kasvanud Jumala tundmine.
Kurdide seas on olnud võimsaid äratusi.
Sinna on läinud kristlasi,
kes ei taha kuidagi võtta omaks moslemite õpetust.
Moslemitega seondub selline paradoksaalne nähtus,
et näiteks Iraanis on väga paljud inimesed saanud usklikuks.
Arvatakse, et jutt käib vähemalt miljonist inimesest.
Paljudes moslemimaades esineb pettumust islamiusu suhtes.
Nad näevad, et Allahi nimel tehakse halbu tegusid.
Samal ajal, kui islamimaades pöördub inimesi ristiusku
hüljates islamiõpetuse,
pöördutakse läänemaailmas omakorda islamiusku.
See on kummaline nähtus,
kuigi neid ei pöördu siin just massiliselt.
"Ma nägin teist võimsat inglit maha tulevat taevast, riietatud pilve,
ning tema pea kohal oli vikerkaar ning ta palged olid nagu päike
ning ta jalad nagu tulesambad
ning ta käes oli avatud väike rullraamat.
Ta pani oma parema jala mere peale ja vasaku jala maa peale
ning kisendas suure häälega, otsekui lõvi möirgaks.
Kui ta kisendas, rääkisid seitse pikset oma kõuemürinaga.
Ja kui need seitse pikset olid rääkinud,
siis ma tahtsin hakata kirjutama.
Ma kuulsin häält taevast hüüdvat:
Pane pitseriga kinni, mis need seitse pikset on kõnelnud,
ning ära kirjuta seda!”
See rullraamatuga ingel on ilmselt Jeesus Kristus.
Pitserid on juba avatud,
seega väljaspool rullraamatut olevad kohtuotsused on juba minevik.
Saabunud on rullraamatu sees olevate kohtuotsuste aeg.
Lugu läheb edasi nii:
"Ingel, keda ma nägin seisvat mere peal ja maa peal,
tõstis oma parema käe taeva poole ning vandus selle nimel,
kes elab igavesest ajast igavesti, kes on loonud taeva ja mis seal on
ning maa ja mis seal on ning mere ja mis seal on:
Aega enam ei kulu, vaid seitsmenda ingli hääle päevil,
kui ta hakkab pasunat puhuma, siis on läinud täide Jumala saladus,
nagu ta seda rõõmusõnumit on kuulutanud
prohvetitele, oma sulastele."
Nagu varem mainisin,
siis mõned paigutavad ülesvõtmise siia ajahetke.
Sest tegemist on viimase, seitsmenda pasunaga.
Selle puhumisest antakse ette teada.
Ning rõõmusõnum, mida prohvetid on kuulutanud,
läheb täide.
Aga võime esitada küsimuse,
kui paljud Vana Testamendi aegsed prohvetid
on rääkinud koguduse ülesvõtmisest?
Kas see nende kuulutataud rõõmusõnum
puudutab koguduse ülesvõtmist
või puudutab see rõõmusõnum Iisraeli rahva tulevikku?
Praegu tundub nii, et oleme astumas aega,
mil see rõõmusõnumi täideminek on saamas aktuaalseks sündmuseks.
Ning Iisraelile antud head lubadused täituvad.
See on eelnägemus kuningriigi koidikust.
"Hääl, mida ma kuulsin taevast, rääkis minuga jälle ja ütles:
Mine võta avatud raamat ingli käest, kes seisab mere peal ja maa peal!”
Ja ma läksin ingli juurde ja ütlesin, et ta annaks mulle raamatu.
Tema ütles mulle: Võta ja söö see ära!
See muutub su kõhus mõruks,
kuid su suus on see magus nagu mesi.”
Ja ma võtsin ingli käest raamatu ning sõin selle ära,
ning see oli mu suus magus nagu mesi,
ja siis, kui ma olin selle söönud, hakkas mul kõhus mõru.
Ja mulle öeldi: Sa pead jälle ennustama
rahvaste ja paganate ja keelte ja paljude kuningate kohta!”
Mulle anti varda sarnane pilliroog ja öeldi:
Tõuse ja mõõda ära Jumala tempel ja altar
ning need, kes seal kummardavad!
Väljaspool templit olev õu jäta välja ning ära mõõda seda,
sest see on antud paganaile
ning nad tallavad püha linna nelikümmend kaks kuud.
Ja ma annan oma kahele tunnistajale
meelevalla ennustada kotiriidesse rõivastatult
tuhat kakssada kuuskümmend päeva.
Need tunnistajad on need kaks õlipuud
ja kaks lambijalga, mis seisavad ilmamaa Issanda ees.
Kui keegi tahab neile kurja teha, siis tuleb nende suust tuli välja
ning sööb ära nende vaenlased,
ning kui keegi peaks tahtma neile kurja teha,
siis peab too nõnda tapetama.
Neil on meelevald lukustada taevas,
et nende ennustamise päevil ei sajaks vihma,
ning neil on meelevald vete üle, et muuta neid vereks
ning lüüa ilmamaad igasuguse nuhtlusega
nii sageli, kui nad vaid tahavad.
Kui nad on lõpetanud tunnistamise,
siis hakkab metsaline, kes tuleb üles sügavusest,
nendega sõda pidama
ja võidab nad ära ning tapab nad."
Kes on need kotiriides tunnistajad?
Selle küsimuse tõstatame järgmises saates.
Tõlge: Kuno Kivikink